Bukavu

Bukavu () – miestas Kongo Demokratinės Respublikos rytuose, Kivu ežero pakrantėje, į vakarus nuo Ruandos miesto Šangugu (atskirtas Ruzizi upės). Pietų Kivu provincijos sostinė. Yra laivybinis uostas, oro uostas, keliai į Gomą, Kisanganį, Bužumbūrą, Uvirą. Maisto, tekstilės, chemijos pramonė, statybinių medžiagų gamyba. Laivų remontas. Verčiamasi žvejyba. Netoli miesto yra Kahuzi-Bjegos nacionalinis parkas.

 Istorija 

Gyvenvietė belgų oficialiai įkurta 1901 m. ir pavadinta Kostermanviliu (Costermansville). Miestas buvo Kivu provincijos sostine, populiaria europiečių poilsiaviete.

1966 m. Kostermanvilis pervadintas į Bukavu.

Ruandos genocido metu į miestą suplūdo hutų pabėgėliai, vėliau čia įsiplieskė karai, vyko grubūs žmogaus teisių pažeidimai. 2025 m. miestą užėmė Ruandos remiami M23 sukilėliai.

 Sportas 
 FC Étoile du Kivu – futbolo klubas;SOCCERWAY: FC Étoile du Kivu 
 Stade de la Concorde – stadiono talpa 16 tūkst. žiūrovų.Stade de la Concorde; talpa – 16 tūkst.

 Šaltiniai 

Kategorija:Kongo Demokratinės Respublikos miestai